Fiat Seicento

La Fiat Seicento, surtìa dël 1998 a l'é stàita na vitura cita da sità costruìa an doe serie da la meison vituristica Fiat. A l'é stàita dësvlupà dal pianal dla precedenta Fiat Cinquecento. Da costa a cambiavo l'intern e l'estern. As mostrava an efet manch squadrà dla predecessora. A-i son ëstaje vàire version speciaj. Le pì famose a son ëstàite la Brush, con vernis alegre, e la Sporting, ch'a l'avìa 'l motor Fire e particolar sportiv. Ancora n'àutra version, ch'a l'ha vendù poch, ma meritévol d'esse armemorià, a l'é la version Elettra, con motor elétrich con baterìe ch'as cariavo an eut ore. La seconda serie as arconòss da la prima për vàire particolar. Ël pì evident a son ij fanaj: ant la prima a j'ero bianch e giàun, ant la seconda a j'ero mach bianch.
A l'era produvùa a Tichy, an Polònia.

Categorìa:FIAT